Ai
13 di Dicembar il Parlament european al à fate buine une risoluzion
sui dirits di fonde te Union Europeane cun 456 vôts a pro, 138
cuintri e 104 astignûts. Il test al fronte temis tant che i dirits
des minorancis, chei dai fruts e lis politichis tal cjamp des
migrazions condanant il cressi dal nivel di asse cuintri dai migrants
saborât di partîts politics, mieçs di comunicazion e fintremai
istituzions. Par chel che al rivuarde lis comunitâts minorizadis, la
risoluzion e cjape dentri une sezion di pueste formade di nûf ponts,
là che si invide a fissâ dai standards minims di tutele in ducj i
stâts de Union, a infuartî lis azions par promovi l’ûs e
l’insegnament des lenghis minorizadis, a scambiâsi lis buinis
pratichis in vore su chescj temis, a sburtâ la avualiance des
lenghis in ducj i cjamps e a eliminâ i pidiments che in dì di vuê
no lu permetin, a fâ in maniere che ducj i siei membris a ratifichin
la Cjarte des lenghis regjonâls o minoritariis e la Convenzion
cuadri pe protezion des minorancis nazionâls. Il document al
ricuarde ancje che lis politichis di riorganizazion aministrative
inviadis in diviers stâts no àn di vê efiets negatîfs su lis
comunitâts di minorance.
Font:
Parlament European,
13/12/16
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn unk